พอดแคสต์ SSF (Super Savings Fund) คืออะไร
      กองทุนส่งเสริมการออมที่สามารถใช้ลดหย่อนภาษีได้ ออกมาเพื่อมาแทนกอง LTF ต่างๆ
LTF ใช้ลดหย่อนภาษีไม่ได้แล้ว ลดหย่อนได้ถึงภาษีในปี 2562 เท่านั้น กองทุน SSF ต่างๆ มีนโยบายลงทุนที่หลากหลาย ไม่เหมือนกับ LTF ที่จะโฟกัสที่หุ้นไทยเป็นหลัก จุดนี้เป็นข้อดีที่นักลงทุนจะมีทางเลือกในกระจายการลงทุนไปยังสินทรัพย์ต่างๆ มากขึ้น

      SSFX หรือ SSF Extra เป็นอีกกองทุนลดหย่อนภาษีที่ออกมาเฉพาะกิจในภาวะวิกฤต มีนโยบายการลงทุนในหุ้นไทยไม่น้อยกว่า 65% (คล้าย LTF) เหตุผลที่ออกมาเพื่อนำเงินเข้าไปพยุงตลาดหุ้นไทย และเพื่อเยียวยาผู้ที่ได้รับผลกระทบจากวิกฤต เพราะ SSFX จะนำไปลดหย่อนภาษีได้มากกว่า SSF ปกติ SSF และ SSFX ต้องถือระยะยาว 10 ปีขึ้นไป นับจากวันที่ซื้อกองทุน ไม่ได้นับตามปีปฏิทิน
SSF ปกติ ลดหย่อนภาษีได้สูงสุด 200,000 บาท และไม่เกิน 30% ของรายได้ เมื่อรวมกับกองทุนเกษียณอายุแล้วลดหย่อนได้ไม่เกิน 500,000 บาท

      SSFX ลดหย่อนภาษีได้สูงสุด 200,000 บาทเต็มๆ ไม่มีเพดานรายได้ ไม่ต้องรวมกับกองทุนเกษียณอายุ เงื่อนไขของ SSFX คือต้องซื้อระหว่างวันที่ 1 เม.ย. – 30 มิ.ย. 63 เท่านั้น

คำแนะนำในการลงทุน ทั้ง SSF และ SSFX 
-แนะนำเป็นกองที่มีการจ่ายปันผล เนื่องจากต้องถือกองทุนระยะยาว 10 ปี การได้เงินปันผลมาใช้ระหว่างทางจะช่วยลดค่าเสียโอกาส และนำเงินปันผลมาต่อยอดการลงทุนอื่นๆ ได้
- กองทุน SSF และ SSFX เป็นกองทุนใหม่ที่ไม่มีข้อมูลผลการดำเนินการย้อนหลัง ดังนั้นการถือยาวโดยคาดหวัง Capital Gain อาจจะเสี่ยงเกินไป
- SSF แนะนำเป็นพวกกอง REIT/Infrastructure หรือกองที่ลงทุนในต่างประเทศ เพราะเป็นจุดเด่นที่ LTF ของเดิมที่ลงได้แต่หุ้นไทยทำไม่ได้
- สำหรับ SSFX แนะนำเป็นกอง Index Fund โดยเน้น SET50 เนื่องจากเวลาที่ตลาดกลับมา หุ้นขนาดใหญ่เหล่านี้จะกลับมาได้ก่อน
ตลาดการเงิน & ผลิตภัณฑ์และบริการทางการเงิน